CELEX: 32005D0853
Language: et
Date: 2005-11-30 00:00:00
Title: 2005/853/EÜ: Komisjoni otsus,  30. november 2005 , millega antakse Prantsusmaale nõukogu direktiivi 1999/105/EÜ alusel luba keelata turustada lõppkasutajale Pürenee poolsaarelt pärineva  Pinus pinaster  Ait. paljundusmaterjali külvamiseks või istutamiseks teatavates Prantsusmaa piirkondades, kus see on kasutamiskõlbmatu  (teatavaks tehtud numbri K(2005) 4534 all)

2.12.2005   
            
            
               ET
            
            
               Euroopa Liidu Teataja
            
            
               L 316/14
            
         
      KOMISJONI OTSUS,
   30. november 2005,
   millega antakse Prantsusmaale nõukogu direktiivi 1999/105/EÜ alusel luba keelata turustada lõppkasutajale Pürenee poolsaarelt pärineva Pinus pinaster Ait. paljundusmaterjali külvamiseks või istutamiseks teatavates Prantsusmaa piirkondades, kus see on kasutamiskõlbmatu
   (teatavaks tehtud numbri K(2005) 4534 all)
   (Ainult prantsuskeelne tekst on autentne)
   (2005/853/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 22. detsembri 1999. aasta direktiivi 1999/105/EÜ metsapaljundusmaterjali turustamise kohta, (1) eriti selle artikli 17 lõiget 2,
   ning arvestades järgmist:
   
               (1)
            
            
               Prantsusmaa taotles luba keelata turustada lõppkasutajale Pürenee poolsaarelt pärineva (Hispaania ja Portugal) Pinus pinaster Ait. paljundusmaterjali külvamiseks või istutamiseks kõikides Prantsusmaa piirkondades, välja arvatud Korsika, Languedoc-Roussillon ja Provence-Alpes-Cōte d’Azur.
            
         
               (2)
            
            
               Prantsusmaa lisas taotlusele eespool nimetatud direktiivi artikli 17 lõike 2 punktides a ja b loetletud teabe, nagu on määratletud komisjoni 9. septembri 2002. aasta määruses (EÜ) nr 1602/2002, millega kehtestatakse direktiivi 1999/105/EÜ rakenduseeskirjad liikmesriigile loa andmise kohta keelata teatava metsapaljundusmaterjali turustamine lõppkasutajale. (2)
               
            
         
               (3)
            
            
               Prantsusmaa on esitanud tõendeid äriotstarbelisest metsamajandusest, et Pürenee poolsaare teatavatest piirkondadest pärineva Pinus pinaster Ait. seemnest Prantsusmaal, välja arvatud eespool nimetatud piirkonnad, kasvanud puud ei kohanenud kõnealuste piirkondade madalate temperatuuridega. Tõenduseks toodi eelkõige 1956, 1963 ja 1985 aasta suurte külmade katastroofiline mõju kõnealuse päritoluga puudele. Pürenee poolsaare üksikute lähtepiirkondade ja Prantsusmaa piirkondade, va piirkonnad Provence-Alpes-Côte-d’Azur, Languedoc-Roussillon ja Korsika, ilmastikutingimuste võrdlus oli läbi viidud nõuetekohaselt. Päritolupiirkonnad on sätestatud ja avaldatud direktiivi 1999/105/EÜ artikli 2 punkti g kohaselt ning edastatud komisjonile ja muudele liikmesriikidele vastavalt direktiivi 1999/105/EÜ artiklile 9.
            
         
               (4)
            
            
               Prantsusmaal tuleks lubada keelata kõnealuse metsapaljundusmaterjali turustamine lõppkasutajale.
            
         
               (5)
            
            
               Käesoleva otsusega ettenähtud meetmed on kooskõlas põllumajanduse, aianduse ja metsanduse seemnete ja paljundusmaterjali alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Prantsusmaal võib keelata turustada lõppkasutajale lisas loetletud piirkondadest pärineva Pinus pinaster Ait. paljundusmaterjali külvamiseks või istutamiseks kõikides Prantsusmaa piirkondades, välja arvatud Korsika, Languedoc-Roussillon ja Provence-Alpes-Cōte d'Azur.
   Artikkel 2
   Käesolev otsus on adresseeritud Prantsusmaa Vabariigile.
   
      Brüssel, 30. november 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 11, 15.1.2000, lk 17. Direktiivi on muudetud 2003. aasta ühinemisaktiga.
   
      (2)  EÜT L 242, 10.9.2002, lk 18.
   
      LISA
      
         Pinus pinaster Ait. päritolupiirkonnad Pürenee poolsaarel
      
                  a)
               
               
                  Hispaania:
                  
                              Hispaania heakskiidetud algmaterjali ametlik nimekiri lähtepiirkondade tunnustega, mille on avaldanud Hispaania vastavalt nõukogu direktiivi 1999/105/EÜ artiklile 9
                           
                           
                              Lähtepiirkonna nimi
                           
                        
                              1a
                           
                           
                              Noroeste-litoral
                           
                        
                              1b
                           
                           
                              Noroeste-interior
                           
                        
                              5
                           
                           
                              Bajo Tietar
                           
                        
                              15
                           
                           
                              Sierra de Espadan
                           
                        
                              16
                           
                           
                              Levante
                           
                        
                              18
                           
                           
                              Moratalla
                           
                        
                              19
                           
                           
                              Sierra Almijara-Nevada
                           
                        
                              20
                           
                           
                              Sierra Bermeja
                           
                        
                              A
                           
                           
                              Benicasim
                           
                        
                              C
                           
                           
                              Litoral Catalan
                           
                        
                              D
                           
                           
                              La Safor
                           
                        
                              E
                           
                           
                              Fuencaliente
                           
                        
                              F
                           
                           
                              Sierra de Oria
                           
                        
                              G
                           
                           
                              Serrania de Ronda
                           
                        
            
                  b)
               
               
                  Portugal:
                  
                              —
                           
                           
                              kogu territoorium.